google/wiki40b huggingface dataset:
Herbarius Moguntinus

Herbarius Moguntinus («Mainz-urteboken»), eller, ifølge bokens forord, Aggregator practicus de simplicibus er en illustrert urtebok, utgitt på latin i 1484 hos boktrykkeren Peter Schöffer i Mainz (latin: Moguntia). 
Sammen med den tyskspråklige urteboken Gart der Gesundheit – utgitt av den samme Schöffer året etter, og Jacobus Meydenbachs utgivelse i 1491 i Mainz av den latinske Hortus sanitatis, regnes Herbarius Moguntinus til den såkalte «Gruppe der Mainzer Kräuterbuch-Inkunabeln». Etter det romerske trykk fra 1481/83 av Pseudo-Apuleius er det den eldste illustrerte urtebok-inkunabel.

Forfatter

Bokens forfatter eller redaktør er ikke kjent. Feiltolkninger av tittelbladet på et senere opptrykk (Vicenca 1491) har ført til at verket uriktig ble tilskrevet Arnaldus de Villanova. En mulig men ikke sikker autor (kompilator) nevnes bylege Johann Wonnecke von Kaub i Frankfurt am Main.
Kildene til teksten er ikke fastlagt.

Innhold

Første del omfatter 150 kapitler, der tyske viltvoksende eller kultiverbare legemiddelplanter blir behandlet i bilde og tekst. I 23 kapitler behandles to, og i tre videre kapitler sogar tre forskjellige arter, slik at det sammenlagt ender opp med 184 plantearter. Disse er senere blitt artsbestemt av B. og H. Baumann (2010, s. 104–109).  
I annen del følger det noe knappere beskrivelser av 96 legemidler av utenlandsk herkomst. I denne del er det ingen avbildninger.
Mustique

Navn

Navnet på øya skal være en forvrengning av fra fransk «mosquito» som skal vise til at øya, før den ble drenert, hadde våtmarker med mye mygg.

Befolkning

Folketallet på Mustique var på 264 i 1982, 732 i 1991, 552 i 2001 og 1238 i 2012.

Geografi

Øya ligger på Grenadabanken og er en del av Grenadinene i Windwardøyene i De små Antiller i Karibia. Den ligger mellom Bequia i nord og Canouan i sør. Petite Mustique ligger rett sør for øya. Mustique har et areal på 5,7 km².
Et 652,85 km² stort område vest og nord ved øya har status som Mustique Marine Reserve.

Historie

Fra slutten av 1800-tallet og til 1920-årene ble det drevet hvalfangst i farvannet mellom Bequia i nordvest, Battowia og Baliceaux i nordøst og Mustique.
I 1958 ble øya kjøpt av briten Colin Tennant, som bygde ut øya til feriested for kongelige og kjendiser.  Øya eies av Mustique Company som driver den som eksklusivt feriested. 
Lovell Village er det største tettstedet av fastboende. Det er fergeforbindelse mellom hovedøya Saint Vincent og Mustique. Mustique lufthavn ligger nord på øya. Derfra er det flyforbindelse til Barbados og Saint Lucia.
Ankerstikk

Ankerstikk er en stikk for å feste en tau til en ring eller lignende sluttstykke.
Utenom enkelte moderne materialer er knuten lett å løsne etter middels belastning. Det blir enda lettere å løsne når man tar en ekstra tørn rundt objektet.
Knuten er nyttig for å henge ankre.

Utforming

To tørn rundt ringen med tampen rundt stående part og gjennom begge ring som siste slag. Et halvstikk i tillegg kan øke sikkerheten.
Ankerstikk kan defineres som en variant av tømmerstikk med flere turn men kun en stikk, eller Leseilstikk
hvor en valgfri halvstikk rundt stående part erstatter stikk under det andre tørn.
Odd Bergum

Musiker og sanger

Som soloartist har Bergum utgitt flere plateinnspillinger. Han har skrevet vel 100 sangtekster og melodier. Bergum har også bidratt på en rekke plateinspillinger med egne sanger eller som gjesteartist.

Evangeliske sanger i sør

De senere år har han deltatt i Evangeliske sanger i sør (ESiS), hvor han også sitter i styret. Høsten 2005 var ESiS på turne til Seattle i USA. På utgivelsene deltar flere artister, som alle har tilknytning til sørlandet.
Coprologus

Utbredelse

Arten er beskrevet fra et fossil fra Öhningen i det sørlige Tyskland. Dette stammer fra Miocen-tiden og er ca. 12 millioner år gammelt.
Bellavista (Galápagos)

Bellavista er en landsby på øya Santa Cruz i Galápagos-arkipelet. Landsbyen ligger om lag syv kilometer nord for Puerto Ayora, og har 2 425 innbyggere. Stedet er et jordbrukssenter og har etterhvert også blitt et bosted for mange som jobber i Puerto Ayora.
Området hvor Bellavista ligger fikk opprinnelig navnet Hacienda Fortuna i 1925, da det ble anlagt en kvegfarm i området av en ecuadoriansk nybygger. Noen få år senere fikk en annen farm i nærheten navnet Bellavista av nordmannen Gordon Wold.
I områdene rundt Bellavista er der en rekke lavarør og grotter, enkelte over mellom en og to kilometer lange, som besøkende kan gå gjennom.
Syssphinx

Utseende

Middelsstore (vingespenn 45-80 millimeter) påfuglspinnere med avrundede vinger. Forvingen er gulbrun til grå med en mørk lengestripe ("falsk midtnerve") som gir sommerfuglen en viss likhet med et vissent blad. Det er gjerne to små, hvite flekker nær midten av vingen. Bakvingen er mer eller mindre rosa.
Larvene har, som vanlig for Ceratocampinae, lange, tynne, piggete, hornlignende utvekster.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Arnsteins original

Arnsteins original er en samleplate med Arnsteins, utgitt i 1979.
Jimma

Jimma (eller Jima) er en by i det vestlige Etiopia, med et innbyggertall (pr. 2011) på 143.148. Jimma ligger cirka 35 mil sørvest for Addis Abeba, på 1 750 meters høyde.  Byen er hovedstad i en sone av samme navn.
Den er en markedsby med handel med blant annet kaffe. Byen har en flyplass, Aba Segud Airport.
Termikk

Termikk er en oppadgående luftstrøm som skyldes at varm luft stiger i forhold til kald luft omkring. Termikk skyldes oftest at solen varmer opp bakken og luften like over bakken. Når lufta ved bakken er varmere enn overliggende luft, blir lagdelingen ustabil. Der varmlufta begynner å stige, vil den omliggende varme bakkelufta tiltrekkes og vi får en termikkutløsning. Det begynner å blåse fra alle kanter mot stedet det termikkutløsningen har funnet sted. Ovenfor dette stedet dannes en søyle av varmluft som stiger raskt oppover. Når lufta stiger synker temperaturen. Når lufta har kommet så høyt at temperaturen er sunket til doggpunkttemperaturen dannes en mindre blomkålsky / cumulussky.
En unormalt kraftig termikkutløsning kan skape en tordensky / cumulonimbus som kan gå høyt, mellom 10 000 og 20 000 fot og får en amboltformet profil øverst. Inni disse skyene kan det være svært kraftige og farlige vinder oppover og nedover og fare for lyn. Dette har med lufttrykket å gjøre. Lavt lufttrykk og solinnstråling er en kombinasjon som kan skape tordenskyer.
Seilfly, hangglidere, paraglidere og fugler utnytter termikk for å stige for deretter å tilbakelegge distanse. For seilflygere, hang / paragliderpiloter er det spesielt attraktivt å oppdage en liten fersk blomkålsky der termikkutløsningen har begynt og vil vare en stund, og de vil bruke denne som "heis". Det kan også dannes "skygater" i form av cumuluser som ligger etter hverandre og man kan da fly langt under disse skygatene .
Møglestu husmorskole

Møglestu husmorskole i Lillesand ble opprettet i 1912 sammen med Egelands Verk husmorskole i Gjerstad.

Historikk

Husmorskolen holdt opprinnelig til i et annet, mindre hus i samme område, men ble i 1917 flyttet til Møglestu.
Da husmorskolen på Egelands Verk på Gjerstad ble lagt ned i 1927 fikk Møglestu noen flere plasser. Skolen ønsket i utgangspunktet å være en skole for bondepiker og i 1932 fikk de bygget fjøs med forsikringspenger etter en brann. Etter krigen ble økonomien til skolen bedre, og den ble en moderne husmorskole i 1951. Møglestu var som mange andre husmorskoler knyttet til et gårdsbruk og skolen hadde internat for elevene.
I 1953 tegnet arkitektkontoret Karen og Odd Brochmann og Dag Rognlien en utvidelse av husmorskolens bygningsmasse.
I 1964/65 kom stortingsmelding 101 «om yrkesskoler i husstell» om utdanning til husmødre og tilrettelegging for videre utdanning i andre yrker. Stortingsmeldingen skapte debatt om husmorskolen skulle være en utdanning til husmødre eller et ledd mot videre utdanning. Resultatet av debatten ble et tosidig utdanningstilbud, ett til husmødrene og ett rettet mot videre utdanning. Familiekunnskapen ble ansett som viktig, og på bakgrunn av det skiftet husmorskolen navn til «fagskole i husstell».
I 1971 kom det undervisningsplaner som fokuserte på den videregående utdannelsen fremfor tradisjonell husmorsutdannelse. I 1974 kom stortingsmeldingen som styrket undervisningsplanen. Dermed ble husmorskolene inkludert i den videregående skolen som hotell- og næringsmiddelfag og de diverse helse- og omsorgsyrkene som tok over for de tradisjonelle husstellinjene.
På 1980-tallet ble murbygget fra 50-tallet påbygd i retning Vardåsen.
Møglestu fagskole i husstell ble en del av Møglestu videregående skole i 1990.

Arkiv

Arkivet etter Møglestu husmorskole er avlevert til Kuben. Arkivet etter husmorskolen spenner seg fra 1911 til 1990 og utgjør om lag 8 hyllemeter. Arkivet inneholder bl.a. møtebøker, kopibøker, journaler, saksarkiv, elevdokumentasjon og regnskapsbøker.
Det eksisterer en rekke klassebilder fra husmorskolens første 40 år. Disse skal digitaliseres av Vestre Moland og Lillesand historielag.

Hovedbygningen

Hovedbygningen blir også kalt Gamle Møglestu. Den ble bygd av Steener Steenersen i 1806 og er fredet. Bygningen har også blitt brukt som både fattiggård og kommunehus.
Den er i kommunal eie, men den ble vedtatt solgt i 2009.
I 2018 ble bygninger og tomt solgt til Kari Tveranger og firmaet Atlagon AS, som starter firmaet Møglestu Herregård.
Cheng (Yangquan)

Bydistriktet i Yangquan (kinesisk: 城区; pinyin: Chéng Qū) er sentrum og sete for byprefekturet Yangquan i provinsen Shanxi i Folkerepublikken Kina.
Det har et areal på 19,28 km² og teller ca. 210.000 innbyggere (2004).
Monasterboice

Monasterboice (irsk Mainistir Bhuithe) er i dag historiske ruiner av en tidlig kristen bosetning i det irske grevskapet Louth, nord for Drogheda. Det ble grunnlagt på slutten av 400-tallet av sankt Buite som døde en gang rundt 521. Det var et betydelig sentrum for kristendom og lærdom inntil klosteret Mellifont Abbey ble grunnlagt i nærheten i 1142.
Stedet huser to kirker som ble bygget på 1300-tallet eller senere, og et tidligere rundtårn, men stedet er mest kjent for sine keltiske høykors fra 900-tallet.
Rundtårnet er omtrent 35 meter høyt og i meget god stand, skjønt det er ikke mulig å gå inn i det. Det er antatt at det ble bygget som tilfluktssted for munkene mot angrep fra norrøne vikinger og herjingsmenn, men denne teorien har også blitt diskutert. Med tiden har det blitt lagt lag med jord rundt stedet slik at dåråpningen er i dag nesten på bakkenivå. Stedet ble herjet av en brann i 1079.
Det keltiske høykoret, Muiredachskorset, er ansett som det vakreste høykorset i hele Irland. Det er navngitt etter en abbed, Muiredach mac Domhnaill, som døde i 923 og det har bibelske utskjæringer med emner fra både Det gamle og Det nye testamente. Nord- og vestkorsene er også vakre eksempler på disse formene for strukturer, men disse har erodert langt mer fra vær og vind.
Poeten og historikeren Flann Mainistrech, Flann av Monasterboice (død 1056), var lektor her.
Bergshamra

Bergshamra er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 749 innbyggere.
Lehe (Ditmarsken)

Geografi

Lehe er, som sagt, den nordligste kommunen i kretsen Ditmarsken, og ligger ca. 22 km nord for Heide, og 21 km nord for Husum.
Changde

Changde (kinesisk: 常德; pinyin: Chángdé), tidligere Langzhou, er en kinesisk by på prefekturnivå i provinsen Hunan i Sør-Kina. Befolkningen innen bygrensene ble anslått til 458 000 i 2004, og innen hele prefekturet til ca. 6 millioner.
Nå er byen et administrativt senter og et lagrings- og utskipningssted for olje, korn, bomull, medisinske urter, tekstiler, lær og foredlede matvarer.

Historie

I Changde-prefekturet er det en rekke paleolittiske og neolittiske arkeologiske funnsteder, hvorav rundt 500 er identifisert.
I historisk tid var byen et administrasjonssete som kontrollerte fjellfolkene i det vestlige Hunan. Et fylke, ved navn Linyuan, ble etablert i det 2. århundre f.Kr.
I 589 ble navnet endret til Wuling, og under Tangdynastiet (618–907) ble det sete for prefekturet Lang. Under Songdynastiet (960–1279) ble prefekturets navn endret til Tingzhou, og 1164–74 ble det høyprefektur og fikk navnet Changde. Denne status beholdt det til 1912, da høyprefekturene ble avskaffet, og byen ble fylkessete.
Sent på 1800-tallet ble Changde et velstående handelssenter. Mange kinesiske forretningsselskap, og — etter 1905, da det ble åpnet for uternrikshandel her — utenlandske selskaper, hadde kontorer her for innkjøp av ris, bomull, tung-olje og tømmer, slik at Changdes økonomiske innflytelse strakk sålangt som til det nordlige Guizhou, sørvestre Hubei og deler ac det sørøstre Sichuan. Handelshusene i Taho-kvarteret i byen kontrollerte en stor del av nordvestre Hunans økonomi.
Ved slaget ved Changde i 1943 ble det benyttet kjemiske og biologiske våpen. 
I 1975 ble byen hardt rammet av tyfonen Nina.

Kulturminnen

Sutrasøylen av jern i Changde (Changde tiechuang, 常德铁幢) ble i 1982 oppført på Folkerepublikken Kinas liste over kulturminner.

Samferdsel

Kinas riksvei 207 løper gjennom prefekturet, gjennom fylkene Li og Linli, og så selve byen Changde (byprefekturene). Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Māhaprajñāpāramitōpadeśa

Māhaprajñāpāramitōpadeśa og Mahāprajñāpāramitāśāstra (sanskrit; kinesisk: 大智度論, pinyin: Dà zhìdù lùn, Wade-Giles: Ta chih-tu lun, hangul: 대지도론, McCune-Reischauer: Dae jido ron, revidert romanisering av koreansk: Tae chido ron, katakana: ダイチドロン, hepburn: Dai chido ron, vietnamesisk: Đại tríđộ luận) er sanskrit og betyr ordrett «kommentar til den store prajñāpāramitā». Dette er to rekonstruerte titler på en enorm kommentar til prajñāpāramitāsūtraen i 25 000 vers. Det opprinnelige forfatterskapet tilskrives den sørindiske munken Nāgārjuna, som skal ha levd i det første eller andre århundre e.Kr.
Teksten er ikke bevart på sanskrit eller i noen annen indoarisk språkdrakt; den er også fraværende i den tibetanske buddhistiske kanon. Den er bare bevart i en kinesisk oversettelse på 100 bokruller, som ble foretatt av den buddhistiske munken Kumārajīva fra Kucha fra år 402 e.Kr. til år 405 e.Kr. I år 403 e.Kr. foretok Kumārajīva også en oversettelse til kinesisk av Prajñāpāramitā sūtra i 25,000 vers; begge tekstene har 90 kapitler, og må ha hengt sammen som èn sammenhengende tekst.
Fra Kina ankom eksegesen Korea, og ble en del av Tripitaka Koreana.
Teksten består av 90 kapitler. Første kapittel består av 51 underkapitler i 34 bokruller og er en kommentar til det innledende kapittelet til prajñāpāramitā sūtra i 25,000 vers.
Det har vært en del diskusjoner om hvorvidt dette kan ha vært Nāgārjunas verk. Den belgiske katolske presten og indologen Étienne Paul Marie Lamotte, som fra 1944 til 1980 oversatte omkring en tredjedel av teksten til fransk, var av en annen oppfatning. Lamotte konkluderte med at forfatteren må ha vært en nordindisk buddhistmunk innenfor skolen sarvāstivāda, som senere konverterte til mahāyāna og Madhyamaka-filosofien til Nāgārjuna.
Teksten bygger på Mādhyamika-kārikā av Nāgārjuna. Den legger gjennomgående vekt «tomheten» (shunyata) i Nāgārjuna filosofi, og forklarer den store prajñāpāramitā sūtra i lys av Mādhyamika-skolen. Eksegesen er også som et oppslagsverk å regne, ettersom den er rik på informasjon om de ulike filosofiske systemene som var rådende i India.
Petter Wettre

Karriere

Etter oppveksten i Sandefjord studerte han ved Toneheim folkehøgskole (1987) og Berklee College of Music i Boston (1992) under veiledning av blant annet Dave Liebman og George Garzone. Etter hvert har han etablerte seg i Oslos jazzmiljø med egen trio og kvartett, samt spilte i Storeslem (band), Sandefjord Storband, Oslo Groove Company og Norske Store Orkester. Wettre representerte Norge ved EBU-konserten i Praha i 1995. Han har også medvirket på utgivelser med blant annet Torbjørn Sunde (Meridians, 1998), Frode Alnæs (Frode, 1996), Element (band) (Shaman, 1999).
På debutplaten Petter Wettre Quartet – Pig Virus hadde han med Håvard Wiik (piano), Terje Gewelt (bass) og Per Oddvar Johansen (trommer). Gjennom The Trio (1995–2001) har han samarbeidet med Jarle Vespestad (trommer), Per Oddvar Johansen (trommer), Jon Christensen (trommer) og Ingebrigt Håker Flaten (bass), Arild Andersen (bass) og Per Zanussi (bass).  Han har samarbeidet med danske Jonas Westergaard (bass) og Anders Mogensen (trommer) i henholdsvis trio- og kvartettformat.  Etterhvert bestod Petter Wettre Quartet   av Westergaard og Mogensen, og Erlend Slettevoll (piano). Gitaristen Kim Johannesen har vært innom.
Wettre driver plateselskapet Household Records (2002–), har undervist ved Oslo musikkonservatorium og Agder musikkonservatorium, og ga ut Elvin Jones-transkripsjoner i boken Live at the Lighthouse (2005). Han ble i 2011 nominert til Spellemannprisen for sjette gang, en pris han fikk for albumet The only way to travel (2000) og for albumet Fountain Of Youth (2007). Denne gangen var det ikke et album han ble nominert for, men for duetter med trommeslager Audun Kleive, som bare finnes som lyd- og videofiler, ikke utgitt på noe album.
Selv om han er mest kjent for prosjektene Wettre Quartet og Petter Wettre Trio med bidrag til Jazzscenen, er han også kjent for å ha spilt med Dave Liebman, Joey De Fransesco, Kenny Wheller, Adam Nussbaum og Manu Katche i Manu Katché Quintet.
Høsten 2012 spilte han på en serie konserter på Nasjonal jazzscene (Victoria), blant annet med Jason Rebello.
Kjell Høibraaten

Bakgrunn og studier

Han var studentleder ved Universitetet i Bergen, blant annet som formann i Studenttinget. Etter fire år på universitetet startet han som platearbeider, var fagforeningstillitsmann og ble etter hvert leder for verftet der han jobbet.
På Eidsvoll kom han fra en etablert forretningsfamilie, og var en av arvingene til Eidsvoll rivefabrikk, kanskje best kjent for BBB-bokreolene. Han forlot imidlertid hjemstedet og etablerte seg i Bergen, der han først studerte sosiologi, filosofi og økonomi.

Familie

Kjell Høibraaten er far til tidligere fotballagent Knut Høibraaten og Helge Høibraaten som er direktør i Vimond Media Solutions.

Karriere

Høibraaten engasjerte seg politisk i den voksende ml-bevegelsen, avsluttet studiene og begynte som verftsarbeider. Han var nestformann i verkstedklubben ved Solheimsviken Verft da de 500 ansatte i 1985 tok over den kriserammede bedriften i et forsøk på å sikre fortsatt drift. Fra høsten 1986 tok han over som adm. dir. og snudde bedriften fra tap til overskudd og skaffet nye investorer. Sommeren 1989 gikk han av og begynte som konsulent for Knut Utstein Kloster sr. i selskapsgruppen World City AS. 
Fra analyser av bygging av nye store cruiseskip gikk han så over til å starte opp driftselskaper for Kloster i Venezuela, Mexico og endelig også i Albania der han slo seg ned for å lede driften.

Albania

Med selskapet La Vikinga Line drev han fergedrift mellom albanske Durres, Vlora, Shenqin og Bari og Brindisi i Italia. En kort periode drev selskapet også mellom Montenegro og Italia før embargoen mot Jugoslavia avsluttet det. Han opparbeidet seg et bredt kontaktnett og lærte seg albansk. Han engasjerte seg i samfunnslivet, senere også i konflikten i Kosovo.
Forretningsvirksomheten var såpass framgangsrik og hans posisjon i det kriserammede landet så sterk at han snart fikk tilnavnet «Kongen av Albania».
Under opptøyene i 1997 hadde han ansvar for å evakuere norske statsborgere og det ble gjennomført innenfor den 13. mars. Under uroen ble hans villa i Durres plyndret, og Høibråten selv måtte rømme landet. Det skjedde i en dramatisk flukt i en av hans egne båter, med 40 millioner lire gjemt i en lerretspose. 
20 dager senere var han tilbake i Albania, og startet fergevirksomheten under vanskelige forhold etter at havnene hadde vært stengt i tre uker. Siden har han stått i spissen for flere prosjekter. Han har først og fremst bistått utenlandske investorer i å bygge ut albansk vannkraft.
I 2004 ga Høibraaten ut romanen Brent med handlingen lagt til etterkrigstidens Albania.

Politikk

Etter 30 år uten partipolitikk meldte han seg i 2009 inn i Arbeiderpartiet, men oppsummerte etter noen år der at det var «langt fattigere indre demokrati» i AP enn i hans gamle parti AKP. I 2016 tok Høibraaten orde for å endre formålet med Oljefondet, til å kun sikre Forsvaret og til bruk innen utdanning og forskning. Han ville også at én million kroner skal deles ut til hver person i Norge.
Concordia Theological Seminary

Concordia Theological Seminary, teologisk presteseminar i Fort Wayne, Indiana, USA, knyttet til Lutheran Church - Missouri Synod (Missourisynoden). Grunnlagt 1846. Var i perioden 1875-1876 lagt til Springfield, Illinois. Står for en konservativ, konfessjonstro lutherdom. Anses uformelt for å være mer konservativt enn Concordia Seminary, som også drives av Missourisynoden.
Jonas Faraasen Olsen

Spillerkarriere

Faraasen Olsen begynte sin karriere som fotballspiller hos Berg Idrettslag, men dro siden videre til Kvik Halden. Her fikk han sitt gjennombrudd som seniorspiller i 2005, og i 2006 markerte han seg som spiss med å score 20 mål på nitten kamper i 3. divisjon. I 2007-sesongen spilte han 26 kamper og scorte 24 mål, før han året etter scorte hele 38 mål på kun 23 kamper. Etter høstsesongen 2008 var han på prøvespill hos Hamarkameratene sammen med lagkamerat Sabri Khattab. Han var også på prøvespill hos Hartlepool United FC vinteren 2009, men uten å ende opp med kontrakt hos noen av klubbene.
På vårsesongen 2009 scorte han 15 mål på tolv kamper for Kvik Halden, før han i juli 2009 meldte overgang til den nederlandske klubben MVV. Faraasen Olsen scorte sitt første seriemål for klubben i august 2009 i en uavgjortkamp mot SC Cambuur i Eerste divisie. Juni 2011 vendte Faraasen Olsen hjem til Halden og signerte en ny kontrakt for Kvik Halden FK. Etter Kvik Halden karrieren gikk han til Ullern IF.